ফানুসের আকৃতি বিভিন্ন ধরনের হয়ে থাকে। সাদা অথবা রঙিন চীনা কাগজ দিয়ে এটি বানানো হয়। সাধারণত দু’ধরনের ফানুসের মধ্যে একটিকে ‘ডোল’ ও অন্যটিকে ‘মোটকা’ বলা হয়। ডোলের ক্ষেত্রে মুখের চারপাশে বাঁশের চটার (চাকতি) বের দেয়া হয় এবং আগুনের জন্য বেড়ের আড়াআড়ি তামার তার লাগিয়ে মাঝখানে মোমমিশ্রিত বাতি (কাপড়ের সালতা) লাগানো হয়। ফানুসের সাইজ বড় হলে ডোলের ক্ষেত্রে চাকতি লাগবে দুটি— একটি মাঝখানে আর অন্যটি যথারীতি মুখে। তবে আগুন শুধু মুখের চাকতিতে লাগানো হয়। মোটকাতে ডাবল চাকতির প্রয়োজন হয় না। ডোল ও মোটকা ছাড়াও বিমান, হাতি, ঘোড়া, হরিণ, বালিশ সদৃশ অভিনব ফানুস ওড়ানো হয়।